  Туспуктэм: vk.com (Эрик Уразов) Майя Бывальцева 30-тӥ южтолэзе Можгаысь Кар думалэн депутатъёсыз муниципал кылдыэтлы выль тӧроез бырйизы. Соос огкылысь Эрик Уразолвлы дурбасьтэмзэс веразы. 28-тӥ южтолэзе ортчем вожвылъяськон бере, куара сётыны кык мурт ӵектэмын вал – карлэн тӧроезлэсь ужзэ быдэсъясь Эрик Уразов но «Водоканал» муниципал предприятилэн кивалтӥсез Олег Бердышев. Тодэ вайытом, карлэн азьвыл тӧроез Михаил Трофимов тулыспалэ ас мылкыд каремезъя ужан интыысьтыз кошкиз. Тӧрлэн ужзэ Уразов быдэсъяз. ВАТСАН Уразов Эрик Рашитович вордскиз 1979-тӥ арын 15-тӥ оштолэзе. Можгаысь 10 номеро школаез йылпумъямез бере Россиысь МВДЛ-лэн Волгоградысь юридик институтаз пыриз, «Юриспруденция» ӧръя дышетскиз. 2005-тӥ арын Ижысь техникая кун университетэз «Финансы и кредит» ӧнеръя быдтӥз. 2000-2007 аръёсы – эрикрадэз утён ёзэсъёсын ужан; 2007-2016 аръёсы – Можгаысь, собере Смоленскысь автотранспорт предприятиосын кивалтӥсь; 2016-2023 аръёсы – Сьӧлта ёрос администарцилэн тӧроезлэн нырысетӥ воштӥсез; 2023-тӥ арын 1-тӥ тулыспалысен – Можга кар администрацилэн тӧроезлэн нырысетӥ воштӥсез – лэсьтӥськонъя но жилищно-коммунальной возёсяъ воштӥсез; 2023-тӥ арын тулыспал пумысен – Можга карлэн тӧроезлэсь ужзэ огдырлы быдэсъясь. Тегъёс: Удмуртия кивалтӥсьёс Можга  